
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1200 

20 Μαίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανακατανομή κονδυλίων στο πλαίσιο εφαρμογής του 

Ν. 3723/2008. 1 

Καθιέρωση με αμοιβή υπερωριακής, νυχτερινής και εξαι¬ 
ρέσιμων ημερών εργασίας του προσωπικού με σύμ¬ 
βαση εργασίας ιδιωτικού δικαίου του Αρεταιείου Νο¬ 
σοκομείου, για το χρονικό διάστημα από 01/07/2013 

έως 31/12/2013. 2 

Ορισμός αποφαινομένων οργάνων για την εκτέλεση του 
έργου: «Ανύψωση στάθμης του χερσαίου χώρου και 

θωράκιση μετώπου περιοχής Καρνάγιο Σύρου». 3 

Ορισμός Αποφαινομένων Οργάνων για την εκτέλεση 
του έργου: «Βελτίωση υποδομών λιμενίσκου Μαρα- 
θίου Δημοτικής Ενότητας Ακρωτηρίου, Δήμου Χανι¬ 
ών, Ν. Χανίων». 4 

Έγκριση μεταστέγασης του Δημοτικού Ωδείου Περιστε¬ 
ριού. 5 


ΑΠΟΦΑΣΕΙ Σ 

Αριθμ. 18779/Β. 1015 (1) 

Ανακατανομή κονδυλίων στο πλαίσιο εφαρμογής 
του Ν. 3723/2008. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 


1. Το Π.Δ. 185/2009 «Ανασύσταση του Υπουργείου Οικονο¬ 
μικών, συγχώνευση του Υπουργείου Οικονομίας και Οικονο¬ 
μικών με τα Υπουργεία Ανάπτυξης και Εμπορικής Ναυτιλίας, 
Αιγαίου και Νησιωτικής Πολιτικής και μετονομασία του σε 
«Υπουργείο Οικονομίας, Ανταγωνιστικότητας και Ναυτιλίας», 
μετατροπή του Υπουργείου Μακεδονίας-Θράκης σε Γενική 
Γραμματεία Μακεδονίας-Θράκης και υπαγωγή στο Υπουρ¬ 
γείο Εσωτερικών της Γενικής Γραμματείας Μακεδονίας- 
Θράκης και της Γ ενικής Γ ραμματείας Αιγαίου και Νησιωτικής 
Πολιτικής» (ΦΕΚ 213 Α') και του π.δ. 189/2009 «Καθορισμός και 
ανακατανομή αρμοδιοτήτων των Υπουργείων» (ΦΕΚ 221 Α'). 

2. Το άρθρο 90 του «Κωδικοποίηση νομοθεσίας για την 
κυβέρνηση και τα κυβερνητικά όργανα» που κυρώθηκε με το 
άρθρο πρώτο του π.δ. 63/2005 (ΦΕΚ 98 Α') και το γεγονός 
ότι από την απόφαση αυτή δεν προκαλείται δαπάνη στον 
Κρατικό Προϋπολογισμό. 

3. Τα άρθρα 1, 2, 3, 4, 5 και 7 του Ν. 3723/2008 (ΦΕΚ 250/ 
Α'/9.12.2008) «Ενίσχυση της ρευστότητας της οικονομίας 


για την αντιμετώπιση των επιπτώσεων της Διεθνούς Χρη¬ 
ματοπιστωτικής κρίσης», όπως τροποποιήθηκε και ισχύει. 

4. Την παρ. 5 της υπ’ αριθμ. 54201/Β2884 (ΦΕΚ 2471/Β7 
4.12.2008) απόφαση του Υπουργείου Οικονομίας και Οικο¬ 
νομικών «Ενίσχυση της ρευστότητας της οικονομίας για 
την αντιμετώπιση των επιπτώσεων της Διεθνούς Χρημα¬ 
τοπιστωτικής κρίσης». 

5. Το άρθρο 60 του Ν. 3601/2007 (ΦΕΚ 178/Α'/1-8-2007) 
«Ανάληψη και άσκηση δραστηριοτήτων από τα πιστωτι¬ 
κά ιδρύματα, επάρκεια ιδίων κεφαλαίων των πιστωτικών 
ιδρυμάτων και των επιχειρήσεων παροχής επενδυτικών 
υπηρεσιών και λοιπές διατάξεις». 

6. Την παρ. 8 του τέταρτου άρθρου του Ν. 3845/2010 (ΦΕΚ 
65/Α'/6-5-2010) «Μέτρα για την εφαρμογή του μηχανισμού 
στήριξης της ελληνικής οικονομίας από τα κράτη-μέλη 
της Ζώνης του ευρώ και το Διεθνές Νομισματικό Ταμείο». 

7. Το άρθρο 7 του Ν. 3872 /2010 «Εκτέλεση περιηγητικών 
πλόων από πλοία με σημαία τρίτων χωρών με αφετηρία 
ελληνικό λιμένα και άλλες διατάξεις» (ΦΕΚ 148/3.9.2010). 

8. Το άρθρο 19 του Ν. 3965/2011 «Αναμόρφωση πλαισίου 
λειτουργίας Ταμείου Παρακαταθηκών και Δανείων, Οργα¬ 
νισμού Διαχείρισης Δημοσίου Χρέους, Δημοσίων Επιχειρή¬ 
σεων και Οργανισμών, Σύσταση Γ ενικής Γ ραμματείας Δη¬ 
μόσιας Περιουσίας και άλλες διατάξεις (ΦΕΚ 1588/1.7.2011)». 

9. Την υπ' αριθμ. 53796/Β.2320 (ΦΕΚ 1874Β/30.11.2010) 
υπουργική απόφαση σχετικά με την «Κατανομή κονδυλίων 
στο πλαίσιο εφαρμογής του Ν. 3723/2008». 

10. Την υπ’ αριθμ. 57048/Β.2475 (ΦΕΚ 1934Β/14.12.2010) 
υπουργική απόφαση σχετικά με την «Συμπληρωματι¬ 
κή κατανομή κονδυλίων στο πλαίσιο εφαρμογής του 
Ν. 3723/2008». 

11. Την υπ’ αριθμ. 665/Β2630 (ΦΕΚ 5Β/10.1.2011) υπουργική 
απόφαση σχετικά με την «Ανακατανομή κονδυλίων στο 
πλαίσιο εφαρμογής του Ν. 3723/2008». 

12. Την υπ’ αριθμ. 19431/Β.919 (ΦΕΚ 745Β/5.5.2011) υπουργική 
απόφαση σχετικά με την «Ανακατανομή κονδυλίων στο 
πλαίσιο εφαρμογής του Ν. 3723/2008». 

13. Την υπ’ αριθμ. 22616/Β.1112 (ΦΕΚ 983Β/25.5.2011) υπουρ¬ 
γική απόφαση σχετικά με την «Κατανομή νέων κονδυλίων 
στο πλαίσιο εφαρμογής του Ν. 3723/2008». 

14. Την υπ’ αριθμ. 29264/Β.1377 (ΦΕΚ 1588Β/1.7.2011) υπουρ¬ 
γική απόφαση σχετικά με την «Παράταση του Προγράμ¬ 
ματος ενίσχυσης της ρευστότητας και της κεφαλαιακής 
επάρκειας σύμφωνα με το Ν. 3723/2008». 

15. Την υπ’ αριθμ. 57863/Β.2535 (ΦΕΚ 3041 Β/30.12.2011) 
υπουργική απόφαση σχετικά με την «Παράταση του Προ¬ 
γράμματος ενίσχυσης της ρευστότητας και της κεφαλαι¬ 
ακής επάρκειας σύμφωνα με το Ν. 3723/2008». 

16. Την υπ’ αριθμ. 5844/Β.250 (ΦΕΚ 204Β/7.2.2012) υπουργι¬ 
κή απόφαση σχετικά με την «Ανακατανομή κονδυλίων στο 
πλαίσιο εφαρμογής του Ν. 3723/2008». 

17. Την υπ’ αριθμ. 20252/Β.954 (ΦΕΚ 1467Β/3.5.2012) υπουρ¬ 
γική απόφαση σχετικά με την «Ανακατανομή κονδυλίων στο 
πλαίσιο εφαρμογής του Ν. 3723/2008». 

18. Την υπ’ αριθμ. 25985/Β.1039 (ΦΕΚ 1805Β/8.6.2012) υπουρ¬ 
γική απόφαση σχετικά με την «Ανακατανομή κονδυλίων στο 
πλαίσιο εφαρμογής του Ν. 3723/2008». 

19. Την υπ’ αριθμ. 32252/Β.1132 (ΦΕΚ 2151Β/17.7.2012) υπουρ¬ 
γική απόφαση σχετικά με την «Παράταση του Προγράμ¬ 
ματος ενίσχυσης της ρευστότητας και της κεφαλαιακής 
επάρκειας σύμφωνα με το Ν. 3723/2008». 

20. Την υπ’ αριθμ. 34402/Β.1221 (ΦΕΚ Β2225/31-7-2012) 
υπουργική απόφαση σχετικά με την «Ανακατανομή κονδυ¬ 
λίων στο πλαίσιο εφαρμογής του Ν. 3723/2008». 

21. Την υπ’ αριθμ. 48120/Β.1951 (ΦΕΚ Β'2996/12-11-2012) 
υπουργική απόφαση σχετικά με την «Ανακατανομή κονδυ¬ 
λίων στο πλαίσιο εφαρμογής του Ν. 3723/2008». 

22. Την υπ’ αριθμ. 0(2013) - 3Α.35999 (2012/Ν) έγκριση της 
Ευρωπαϊκής Επιτροπής. 

23. Την υπ' αριθμ. 77/21.5.2010 εισήγηση του Υποδιοικητή 
της Τράπεζας της Ελλάδος. 

24. Την υπ' αριθμ. 345/19.4.2013 εισήγηση του Υποδιοικητή 
της Τ ράπεζας της Ελλάδος, αποφασίζουμε: 

1. Εγκρίνουμε την ανακατανομή των εγγυήσεων του Ελ¬ 
ληνικού Δημοσίου για την εφαρμογή του άρθρου 2 του Ν. 
3723/2008, όπως τροποποιήθηκε και ισχύει, σύμφωνα με 
την υπ’ αριθμ. 345/19.4.2013 εισήγηση του Υποδιοικητή της 
Τράπεζας της Ελλάδος. 

2. Κατά τα λοιπά ισχύουν οι διατάξεις της υπ’ αριθμ. 
53796/Β.2320 (ΦΕΚ 1874Β/ 30.11.2010) υπουργικής απόφασης 
σχετικά με την «Κατανομή κονδυλίων στο πλαίσιο εφαρ¬ 
μογής του Ν. 3723/2008». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 2013 

Ο ΥΠΟΥΡΓΟΣ 

ΙΩΑΝΝΗΣ ΣΤΟΥΡΝΑΡΑΣ 
-♦- 

Αριθμ. 58806/Β2 (2) 

Καθιέρωση με αμοιβή υπερωριακής, νυχτερινής και εξαι¬ 
ρέσιμων ημερών εργασίας του προσωπικού με σύμβα¬ 
ση εργασίας ιδιωτικού δικαίου του Αρεταιείου Νοσο¬ 
κομείου, για το χρονικό διάστημα από 01/07/2013 έως 
31/12/2013. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις των άρθρων 9 και 308-312 του Ν. 5343/ 
1932 (ΦΕΚ 86Α') «Περί Οργανισμού του Παν/μίου Αθηνών», 
των άρθρων 22 και 45 παρ. 8 και 9 του Ν. 1268/82 (ΦΕΚ 87Α') 
«Για τη δομή και λειτουργία των Ανώτατων Εκπαιδευτικών 
Ιδρυμάτων», του άρθρου 13 παρ. 3 περιπ. β' του Ν. 2817/2000 
(ΦΕΚ 78Α') «Εκπαίδευση των ατόμων με ειδικές εκπαιδευτι¬ 
κές ανάγκες και άλλες διατάξεις» και του Π.Δ. 423/91 (ΦΕΚ 
154Α') «Οργανισμός των Πανεπιστημιακών Νοσοκομείων, 
Αιγινητείου και Αρεταίειου». 

2. Τις διατάξεις του άρθρου 20 του Ν. 4024/2011 (ΦΕΚ 
226/τ.Α727-10-2011), όπως τροποποιήθηκε με τις διατάξεις 
του άρθρου 45 του Ν. 4071/2012 (ΦΕΚ 85/11-04-2012 τ.Α'). 

3. Την υπ’ αριθμ. 2/72757/0022/31-12-2003 εγκύκλιο του 
Γ ενικού Λογιστηρίου του Κράτους «Περί παροχής οδηγιών 
για την εφαρμογή των διατάξεων του Ν. 3205/2003». 


4. Τις διατάξεις του άρθρου 60 του Π.Δ. 410/88 «Κώδικας 
προσωπικού με σύμβαση εργασίας ιδιωτικού δικαίου του 
Δημοσίου των Ο.Τ.Α. και των λοιπών ΝΠΔΔ» (ΦΕΚ 191/τ. 
Α730-8-88). 

5. Την υπ’ αριθμ. 2/7093/0022/5.2.2004 κ.υ.α. «Επέκταση 
των διατάξεων του Ν. 3205/2003 στο προσωπικό με σχέση 
εργασίας ιδιωτικού δικαίου που απασχολείται στο Δημόσιο, 
Ν.Π.Δ.Δ. και Ο.Τ.Α.» (ΦΕΚ 215/05.02.2004 τ.Β'), με την οποία 
οι ρυθμίσεις του άρθρου 16 του Ν. 3205/2003 επεκτάθηκαν 
και στο προσωπικό με σχέση εργασίας ιδιωτικού δικαίου 
αορίστου και ορισμένου χρόνου που υπηρετεί στο Δημόσιο, 
ΝΠΔΔ και ΟΤΑ. 

6. Την υπ’ αριθμ. 2/16606/0022/24-04-2009 εγκύκλιο του 
Γενικού Λογιστηρίου του Κράτους σύμφωνα με την οποία «... 
η υπερωριακή εργασία του προσωπικού που εμπίπτει στο 
πεδίο εφαρμογής της υπ’ αριθμ. 2/7093/ 0022/05-02-2004 
κ.υ.α., δηλαδή που αμείβεται βάσει των διατάξεων του Α' 
μέρους του Ν. 3205/03, εγκρίνεται σύμφωνα με τις διατά¬ 
ξεις του άρθρου 16 του νόμου αυτού, χωρίς παράλληλα να 
απαιτούνται οι προβλεπόμενες από την εργατική νομοθεσία 
αποφάσεις των επιθεωρήσεων εργασίας ή του Ανώτατου 
Συμβουλίου Εργασίας. Η διαδικασία αυτή εφαρμόζεται και 
στις περιπτώσεις που οι διατάξεις του Α' μέρους του Ν. 
3205/03 και ειδικότερα οι διατάξεις του άρθρου 16 αυτού 
έχουν επεκταθεί με Συλλογικές Συμβάσεις εργασίας ή με 
άλλες κ.υ.α.». 

7. Το γεγονός ότι το ανωτέρω προσωπικό υπάγεται στις 
διατάξεις των νόμων 3205/2003 και 4024/2011. 

8. Το από 20.04.2007 έγγραφο της Επιτροπής Εργασί¬ 
ας της Νομαρχίας Αθηνών, με το οποίο βεβαιώνεται ότι 
δεν απαιτείται παροχή ειδικής άδειας για την υπερωριακή 
απασχόληση κατά τις Κυριακές και εξαιρέσιμες ημέρες 
του ιατρικού και του υγειονομικού εν γένει προσωπικού 
των Νοσοκομείων, δεδομένου ότι σύμφωνα με το άρθρο 
7 παρ. 1 περ. ι' του ΒΔ 748/1966 οι διατάξεις περί υποχρε¬ 
ωτικής ανάπαυσης κατά τις Κυριακές και ημέρες αργί¬ 
ας δεν εφαρμόζονται επί μισθωτών απασχολούμενων σε 
ιατρεία, κλινικές νοσοκομείων και υγειονομικά ιδρύματα 
εν γένει καθώς και επί ιατρών και υγειονομικών εν γένει 
υπαλλήλων. 

9. Το υπ’ αριθμ. πρωτ. 709/26-03-2013 έγγραφο του Αρε¬ 
ταιείου Νοσοκομείου, από το οποίο προκύπτει ότι η υπε- 
ρωριακή εργασία του προσωπικού του με σχέση εργασίας 
ιδιωτικού δικαίου κρίνεται απαραίτητη για την αντιμετώ¬ 
πιση εποχιακών, εκτάκτων και επειγουσών υπηρεσιακών 
αναγκών. Συγκεκριμένα: α) Είναι απολύτως απαραίτητη 
για το Νοσηλευτικό και λοιπό προσωπικό (ηλεκτρολόγους, 
θυρωρούς, καθαριστές, κ.λπ.) η υπερωριακή απασχόληση, 
προκειμένου να καλύπτεται με το ως άνω προσωπικό το 
Νοσοκομείο σε τρεις ημερησίως βάρδιες, β) Είναι αναγκαία 
η νυκτερινή υπηρεσία και εργασία κατά τις Κυριακές και 
Αργίες, δεδομένου ότι το Νοσοκομείο λειτουργεί καθημε¬ 
ρινά επί 24ώρου βάσεως και εφημερεύει κάθε τέσσερις (4) 
ημέρες για τα Χειρουργικά και Μαιευτικά-Γυναικολογικά 
περιστατικά, σύμφωνα με την υπ’ αριθμ. Υ4δ/Γ.Π.οικ. 53080/ 
23-5-2005 απόφαση του Υπουργείου Υγείας και Κοινωνικής 
Αλληλεγγύης και γ) Σύμφωνα με την υπ’ αριθμ. Υ4β/οικ. 
10656/02-09-1997 απόφαση του Υπουργού Υγείας Πρόνοιας, 
κατά τις γενικές εφημερίες του Νοσοκομείου, το Τμήμα του 
Αξονικού Τομογράφου καλύπτει τα επείγοντα περιστατικά 
των Νοσοκομείων που ανήκουν στην ίδια ομάδα εφημερίας 
και δεν διαθέτουν Αξονικό Τομογράφο και επομένως είναι 
απαραίτητη η εφημέρευση του προσωπικού του Τμήματος 
αυτού, δ) λόγω συνταξιοδότησης μεγάλου αριθμού υπαλλή¬ 
λων κατά το τελευταίο χρονικό διάστημα και μη πρόσληψη 
νέου μόνιμου προσωπικού, ε) λόγω αυξημένων αναγκών από 

τη συλλογή, επεξεργασία, ανάλυση και ηλεκτρονική κατα¬ 
χώριση στοιχείων κατόπιν ζήτησης διαφόρων φορέων και 
στ) λόγω της ιδιαίτερα αυξημένης προσέλευσης ασθενών 
κατά το τελευταίο διάστημα (νοσηλεία, εξετάσεις κ.λπ.). 

10. Τις διατάξεις του Π.Δ. 85/2012 (ΦΕΚ 141/21-6-2012, τ.Α') 
«Ίδρυση και μετονομασία Υπουργείων, μεταφορά και κα¬ 
τάργηση υπηρεσιών». 

11. Το γεγονός ότι από την εφαρμογή της απόφασης 
αυτής προκαλείται δαπάνη σε βάρος του Προϋπολογισμού 
έτους 2013: α) ποσού δεκαέξι χιλιάδων εξακοσίων (16.600,00) 
ευρώ, για κάλυψη δαπανών υπερωριακής απασχόλησης 
πέρα από τις ώρες της υποχρεωτικής απασχόλησης και 
μέχρι την 22η ώρα εκτός Σαββάτου και Κυριακής (ΚΑΕ 
0261) και β) ποσού εννέα χιλιάδων τετρακοσίων (9.400,00) 
ευρώ, για κάλυψη δαπανών υπερωριακής εργασίας με 
αμοιβή κατά τις Κυριακές και εξαιρέσιμες ημέρες ή κατά 
τις νυκτερινές ώρες (ΚΑΕ 0263), προς συμπλήρωση της 
υποχρεωτικής εβδομαδιαίας εργασίας, για τα οποία έχει 
εγγράφει σχετική πίστωση στους ως άνω ΚΑΕ, για το έτος 
2013, αποφασίζουμε: 

Εγκρίνουμε για το χρονικό διάστημα από 01/07/2013 έως 
31/12/2013: 

Α) Την υπερωριακή απασχόληση, σε σαράντα δυο (42) 
υπαλλήλους με σχέση εργασίας ιδιωτικού δικαίου αορίστου 
και ορισμένου χρόνου διαφόρων ειδικοτήτων του Αρεται- 
είου Νοσοκομείου, πέρα από τις ώρες της υποχρεωτικής 
απασχόλησης και μέχρι την 22η ώρα εκτός Σαββάτου και 
Κυριακής (ΚΑΕ 0261), μέσα στα όρια των πιστώσεων του 
προϋπολογισμού έτους 2013, και μέχρι είκοσι (20) ώρες 
μηνιαίως ανά υπάλληλο, ως ακολούθως: 

• σε έναν (1) υπάλληλο κατηγορίας ΠΕ (Αορίστου Χρόνου) 

• σε έναν (1) υπάλληλο κατηγορίας ΤΕ (Αορίστου Χρόνου) 

• σε δέκα τέσσερις (14) υπαλλήλους κατηγορίας ΤΕ (Ορι¬ 
σμένου Χρόνου) 

• σε δέκα έξι (16) υπαλλήλους κατηγορίας ΔΕ (Αορίστου 
Χρόνου) 

• σε τέσσερις (4) υπαλλήλους κατηγορίας ΔΕ (Ορισμένου 
Χρόνου) και 

• σε έξι (6) υπαλλήλους κατηγορίας ΥΕ (Ορισμένου Χρό¬ 
νου). 

Β) Την υπερωριακή απασχόληση, σε είκοσι έναν (21) υπαλ¬ 
λήλους με σχέση εργασίας ιδιωτικού δικαίου ορισμένου 
χρόνου διαφόρων ειδικοτήτων του Αρεταιείου Νοσοκομεί¬ 
ου, που εργάζονται προς συμπλήρωση του υποχρεωτικού 
εβδομαδιαίου ωραρίου κατά τις Κυριακές και εξαιρέσιμες 
ημέρες ή κατά τις νυκτερινές ώρες (ΚΑΕ 0263), ως ακο¬ 
λούθως: 


ΚΑΤΗΓΟΡΙΑ 
Προσωπικό Ιδιωτικού 
Δικαίου Ορισμένου 
Χρόνου 

ΑΡΙΘΜ. 

ΥΠΑΛ¬ 

ΛΗΛΩΝ 

ΩΡΕΣ 
ΑΡΓΙΩΝ 
ΑΝΑ ΜΗΝΑ 

ΩΡΕΣ 
ΝΥΧΤΕΡ. 
ΑΝΑ ΜΗΝΑ 

1) Νοσηλευτικό Προ¬ 
σωπικό 

17 

180 

240 

2) Τεχνικό Προσωπικό 

2 

40 

20 

3) Τραπεζοκόμοι 

2 

30 

0 

ΣΥΝΟΛΟ 

21 

250 

260 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Μαρούσι, 26 Απριλίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 


Αριθμ. 8221.Τ68/15/13 (3) 

Ορισμός αποφαινομένων οργάνων για την εκτέλεση του 
έργου: «Ανύψωση στάθμης του χερσαίου χώρου και θω- 
ράκιση μετώπου περιοχής Καρνάγιο Σύρου». 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

α. Το Ν. 2932/2001 (Φ.Ε.Κ. Α' 145), άρθρο δέκατο όγδοο, 
«Αρμοδιότητες Γενικής Γραμματείας Λιμένων και Λιμενικής 
Πολιτικής». 

β. Το Ν. 3044/2002 (Φ.Ε.Κ. Α' 197) (άρθρο 14, παρ. 1), όπως 
αντικαταστάθηκε από το Ν. 3153/2003 (άρθρο 44, παρ. 1, 
περίπτωση δ) «Θέματα Λιμενικής Πολιτικής». 

γ. Το Π.Δ. 175/2002 (Φ.Ε.Κ. Α' 158) (άρθρο 5, παρ. 2) «Αρ¬ 
μοδιότητες Διεύθυνσης Λιμενικών Υποδομών». 

δ. Το Π.Δ. 85/2012 (Φ.Ε.Κ. Α' 141) «Ίδρυση και μετονομασία 
Υπουργείων, μεταφορά και κατάργηση υπηρεσιών». 

ε. Το Π.Δ. 94/2012 (Φ.Ε.Κ. Α' 149) (άρθρο 1) «Τροποποίηση Π.Δ. 
85/2012 «Ίδρυση και μετονομασία Υπουργείων, μεταφορά 
και κατάργηση υπηρεσιών». 

στ. Την υπ’ αριθμ. 5221.1/02/2012/23-02-2012 (Φ.Ε.Κ. Β' 464) 
απόφαση μεταβίβασης του δικαιώματος υπογραφής «Με 
εντολή Υπουργού» στο Γενικό Γραμματέα Λιμένων και Λι¬ 
μενικής Πολιτικής του Υπουργείου Ανάπτυξης Ανταγωνι¬ 
στικότητας και Ναυτιλίας. 

ζ. Το υπ’ αριθμ. 8221,Τ68/09/12/10-08-2012 έγγραφο Υπη¬ 
ρεσίας μας θετικής γνωμοδότησης για την εκτέλεση του 
έργου: «Ανύψωση στάθμης του χερσαίου χώρου και θωρά- 
κιση μετώπου περιοχής Καρνάγιο Σύρου». 

η. Το υπ’ αριθμ. οικ. 2835/25-09-2012 έγγραφο του Δημοτι¬ 
κού Λιμενικού Ταμείου Σύρου, με συνημμένη την υπ’ αριθμ. 
277/27-08-2012 απόφαση του Διοικητικού Συμβουλίου του. 

θ. Το υπ’ αριθμ. Οικ. 773/03-04-2013 έγγραφο του Δημο¬ 
τικού Λιμενικού Ταμείου Σύρου. 

ι. Το γεγονός ότι από την παρούσα δεν προκαλείται επι¬ 
πλέον δαπάνη, αποφασίζουμε: 

Ορίζουμε για την εκτέλεση του έργου: «Ανύψωση στάθ¬ 
μης του χερσαίου χώρου και θωράκιση μετώπου περιοχής 
Καρνάγιο Σύρου», για το οποίο τα έξοδα θα επιβαρύνουν 
τον ιδιοκτήτη της ναυπηγοεπισκευαστικής μονάδας, ως 
Προϊσταμένη Αρχή το Διοικητικό Συμβούλιο του Δημοτικού 
Λιμενικού Ταμείου Σύρου, με Διευθύνουσα Υπηρεσία την 
Τεχνική Υπηρεσία του Δήμου Σύρου - Ερμούπολης, υπό την 
προϋπόθεση να ληφθούν όλες οι απαιτούμενες από τη νο¬ 
μοθεσία άδειες και εγκρίσεις που αφορούν στην εκτέλεση 
του εν λόγω έργου. 

Η παρούσα απόφαση ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 24 Απριλίου 2013 
Με εντολή Υπουργού 

Ο Γ ενικός Γ ραμματέας Λιμένων και Λιμενικής Πολιτικής 
ΚΩΝΣΤΑΝΤΙΝΟΣ ΜΟΥΤΖΟΥΡΗΣ 

-♦- 

Αριθμ. 8221.Τ76/18/13 (4) 

Ορισμός Αποφαινομένων Οργάνων για την εκτέλεση του 
έργου: «Βελτίωση υποδομών λιμενίσκου Μαραθίου Δη¬ 
μοτικής Ενότητας Ακρωτηρίου, Δήμου Χανίων, Ν. Χα¬ 
νιών». 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

α. Το Ν. 2932/2001 (ΦΕΚ Α' 145), άρθρο δέκατο όγδοο, 
«Αρμοδιότητες Γ ενικής Γ ραμματείας Λιμένων και Λιμενικής 
Πολιτικής». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β. Το Ν. 3044/2002 (ΦΕΚ Α' 197) (Άρθρο 14 παρ. 1 περίπτω¬ 
ση δ) όπως αντικαταστάθηκε από το Ν. 3153/2003 (Άρθρο 
44 παρ. 1) «Θέματα Λιμενικής Πολιτικής». 

γ. Το Π.Δ. 175/2002 (ΦΕΚ Α' 158) (άρθρο 5, παρ. 2) «Αρμο¬ 
διότητες Διεύθυνσης Λιμενικών Υποδομών». 

δ. Το Π.Δ. 85/2012 (ΦΕΚ Α' 141) (άρθρο 5), «Ίδρυση και μετο- 
νομασία Υπουργείων, μεταφορά και κατάργηση υπηρεσιών». 

ε. Το Π.Δ. 94/2012 (ΦΕΚ Α' 149) (άρθρο 1), «Τροποποίηση 
π.δ. 85/2012 «Ίδρυση και μετονομασία Υπουργείων, μετα¬ 
φορά και κατάργηση υπηρεσιών». 

στ. Την υπ’ αριθμ. 5111.01/46/2012/26-07-2012 (ΦΕΚ 353 τ. 
Υ.Ο.Δ.Δ.) απόφαση περί Διορισμού του Μουτζούρη Κωνστα¬ 
ντίνου του Ιωάννη στη θέση του Γενικού Γραμματέα της 
Γ ενικής Γ ραμματείας Λιμένων και Λιμενικής Πολιτικής του 
Υπουργείου Ναυτιλίας και Αιγαίου. 

ζ. Την υπ’ αριθμ. 5221.1/14/2012/16-11-2012 (ΦΕΚ Β' 3050) 
απόφαση μεταβίβασης του δικαιώματος υπογραφής «Με 
εντολή Υπουργού» στο Γ ενικό Γ ραμματέα Λιμένων και Λι¬ 
μενικής Πολιτικής, στους Προϊσταμένους Διευθύνσεων και 
Τ μημάτων της Γ ενικής Γ ραμματείας Λιμένων και Λιμενικής 
Πολιτικής του Υπουργείου Ναυτιλίας και Αιγαίου. 

η. Το υπ’ αριθμ. 8339/374/14-03-2013 έγγραφο Περιφέρειας 
Κρήτης / Γενική Διεύθυνση Αναπτυξιακού Προγραμματι¬ 
σμού, Περιβάλλοντος και Υποδομών / Διεύθυνση Τεχνικών 
Έργων Περιφερειακής Ενότητας Χανιών με συνημμένη την 
υπ’ αριθμ. 9/2013/23-01-2013 απόφαση της Λιμενικής Επιτρο¬ 
πής του Λιμενικού Ταμείου Ν. Χανίων. 
θ. Το υπ’ αριθμ. 8221.Τ76/10/13/21-03-2013 έγγραφό μας. 
ι. Το αρ. φακ. 511.24/1013/Α.Σ.1865/28-03-2013 έγγραφο Κε¬ 
ντρικού Λιμεναρχείου Χανίων. 

ια. Το υπ’ αριθμ. 942/08-04-2012 έγγραφο Λιμενικού Τα¬ 
μείου Νομού Χανίων. 

ιβ. Το υπ’ αριθμ. 12784/16-04-2013 έγγραφο Περιφέρειας 
Κρήτης / Γενική Διεύθυνση Αναπτυξιακού Προγραμματι¬ 
σμού, Περιβάλλοντος και Υποδομών / Διεύθυνση Τεχνικών 
Έργων Περιφερειακής Ενότητας Χανίων. 

ιγ. Το γεγονός ότι από την παρούσα δεν προκαλείται 
επιπλέον δαπάνη, αποφασίζει: 

1. Ορίζουμε για την εκτέλεση του έργου: «Βελτίωση υπο¬ 
δομών λιμενίσκου Μαραθίου Δημοτικής Ενότητας Ακρωτη¬ 
ρίου, Δήμου Χανίων, Ν. Χανίων», προϋπολογισμού 120.000,00 
ευρώ, (συμπεριλαμβανομένου Φ.Π.Α. 23%), ως Προϊσταμένη 
Αρχή τη Διεύθυνση Τεχνικών Έργων της Περιφερειακής 
Ενότητας Χανίων με Διευθύνουσα Υπηρεσία την Τεχνική 
Υπηρεσία του Λιμενικού Ταμείου Ν. Χανίων. 

2. Γ ια την εκτέλεση του έργου απαιτούνται όλες οι προ- 
βλεπόμενες άδειες και εγκρίσεις, σύμφωνα με την ισχύουσα 
νομοθεσία. 

Η παρούσα απόφαση ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 24 Απριλίου 2013 

Με εντολή Υπουργού 
Ο Γ ενικός Γ ραμματέας Λιμένων 
και Λιμενικής Πολιτικής 
ΚΩΝΣΤΑΝΤΙΝΟΣ ΜΟΥΤΖΟΥΡΗΣ 


Αριθμ. 14059 (5) 

Έγκριση μεταστέγασης του Δημοτικού 
Ωδείου Περιστεριού. 

Ο ΔΗΜΑΡΧΟΣ ΠΕΡΙΣΤΕΡΙΟΥ ΑΤΤΙΚΗΣ 

Έχοντας υπόψη: 

1. Τις διατάξεις: 

α. Του άρθρου 94, παρ. 4, εδ. 28 και του άρθρου 95, 
παρ. 1 του Ν. 3852/2010 «Πρόγραμμα Καλλικράτης» (ΦΕΚ 
87/Α/2010). 

β. Του Ν. 299/1976 «Περί ρυθμίσεως θεμάτων αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων» (ΦΕΚ 90/Α/1976) και του Β.Δ/τος 19/1966 «Περί 
ιδρύσεως ιδιωτικών μουσικών ιδρυμάτων» (ΦΕΚ 7/Α/1966). 

γ. Του άρθρου 10 του Ν. 3207/2003 «Ρύθμιση θεμάτων 
Ολυμπιακής προετοιμασίας και άλλες διατάξεις». 

δ. Την υπ’ αριθμ. ΥΠΠΟ/78036/2473/19.10.2004 υπουργική 
απόφαση «Καθορισμός προδιαγραφών κτιρίων για στέγαση 
Μουσικού Εκπαιδευτηρίου» (1595/Β/2004). 

ε. Την υπ’ αριθμ. ΥΠΠΟΤ/οικ.38573/1216/31.3.2011 κοινή 
υπουργική απόφαση (ΦΕΚ 693/Β/2011) «Διεκπεραίωση 
και απλούστευση της διοικητικής διαδικασίας χορήγη¬ 
σης άδειας ίδρυσης και λειτουργίας ιδιωτικών μουσικών 
εκπαιδευτικών ιδρυμάτων (Ωδείων, Μουσικών Σχολών ή 
Παραρτημάτων αυτών) μέσω των Ενιαίων Κέντρων Εξυ¬ 
πηρέτησης». 

2. Την υπ’ αριθμ. ΥΠΠΟ 37094/4-8-97 (ΦΕΚ 746 Β/97) από¬ 
φαση με την οποία χορηγείται στο Πνευματικό Κέντρο 
Δήμου Περιστεριού άδεια ίδρυσης και λειτουργίας Ωδείου 
που θα στεγαστεί επί των οδών Δαμασκηνού αρ. 58 και 
Ζεφυρίου στο Περιστέρι με την επωνυμία Δημοτικό Ωδείο 
Περιστεριού. 

3. Την υπ’ αριθμ. ΥΠΠΟ 85303/14-9-2007 (ΦΕΚ 1913/Β/ 2007) 
περί αδείας λειτουργίας σχολής σαξοφώνου. 

4. Την υπ’ αριθμ. 41004 /21-12-2012 αίτηση του Δήμου 
Περιστεριού, με τα συνημμένα δικαιολογητικά. 

5. Το συνταχθέν από την 14η/01/2013 πρακτικό αυτοψίας 
της Επιτροπής Ελέγχου Καταλληλότητας Κτιριακών Εγκα¬ 
ταστάσεων Μουσικών Εκπαιδευτικών Ιδρυμάτων, το οποίο 
αναφέρεται στο κτίριο ΚΥΒΕ. 

6. Την υπ’ αριθμ. 29/7-2-2013 (ΑΔΑ ΒΕΑΖΩΞ2-Κ7Γ) από¬ 
φαση του Δημ. Συμβουλίου Περιστεριού, αποφασίζουμε: 

1. Εγκρίνουμε τη μεταστέγαση του Δημοτικού Ωδείου 
Περιστεριού από την οδό Δαμασκηνού αρ. 58 και Ζεφυρίου, 
στο κτίριο ΚΥΒΕ επί της οδού Εθνάρχου Μακαρίου 1 και 
Κηφισού στο Περιστέρι. 

2. Από τις διατάξεις της παρούσης δεν προκαλείται δα¬ 
πάνη σε βάρος του Δημοσίου. 

Με την παρούσα παύει να ισχύει η αριθμ. 9032/3-4-2013 
απόφασή μας (ΦΕΚ 76/Β/2013). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Περιστέρι, 29 Απριλίου 2013 
Ο Δήμαρχος 

ΑΝΔΡΕΑΣ ΠΑΧΑΤΟΥΡΙΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

